**Сабақтың тақырыбы:** Күз

**Сабақтың мақсаты:** Жаңа сөздермен таныстыру.Күз мезгілін сипаттай білу. «Қандай?» сұрағына жауап беру. Сөз дыбыстарын дұрыс айтуға жаттықтыру. Үлкендердің жұмыстарын бағалап, көмектесуге баулу.

**Әдіс – тәсілдер:** Бақылау, түсіндіру, сұрақ – жауап.

**Көрнекіліктер**: Суреттер, көкөністер макеті.

**Сабақтың барысы:**

**Мотивациялық – танымдық бөлім.**

Балалар бүгін біз сабақты «Кім жылдам?» деген ойынынан бастаймыз.Екі топқа бөлініп көкөністер мен жемістерді жинау жарысы ұйымдастырылады.Ойын аяқталған соң, осындай көкөністер мен жемістерімізді біз «Күз мезгілінде» жинаймыз, - деп түсіндіріледі. Бүгінгі өтетін сабағымыз күзге байланысты болмақ.

**Ұйымдастырушылық – ізденушілік бөлім.**

Балалардың көңілін «Күз» мезгілі салынған түрлі – түсті суретке аудару. Балалар сурет бойынша білген сөздерін атап шығады. Балаларға сұрақ қою арқылы жаңа сөздерді енгізіп, толықтыру.

Мынау күз мезгілі.Күзде суық болады. Жапырақтар түседі.Жапырақтардың түстері қызыл, сары болады.

**Дыбыстық жаттығу жасау:**

Үз-үз-үз - келді күз

Ұс-ұс-ұс - ұшты құс

«Бұл қай кезде болады ?» дидактикалық ойынын ойнату. Жыл мезгілдеріне байланысты суреттерді көрсету (жаңбыр, қар, гүлдер, қардың еруі т.с.с.). Балалар суретте қандай жыл мезгілі екенін айтып береді.

## Рефлексивті-түзетушілік бөлім.

«Ұшты – ұшты» ойынын ойнап, сабақты қорытындылау. Білімдеріне қарай балаларды мақтап, қоштасу.

**Сабақтың тақырыбы:** Киім және аяқкиімдер

**Сабақтың мақсаты:** Киім және ая қиімдердің қазақша атауларымен таныстыру.Ерекше ө, ғ, ы дыбыстарының дұрыс айтылуын жаттықтыру.

**Әдіс – тәсілдер:** Көрсету, түсіндіру, сұрақ – жауап.

**Көрнекіліктер**: Киім суреттері, қуыршақ

**Сабақтың барысы:**

**Мотивациялық – танымдық бөлім.**

Балалармен қазақ тілінде сәлемдесіп, ауа райын бақылау «Бұл қай кезде болады?» ойынын ойнату

**Дыбыстық жаттығу жасау:**

Өз-өз-өз – көз

Ыл-ыл-ыл – қызыл

Ға –ға-ға – қарға

Бүгінгі сабағымызға Сәуле атты қуыршақ қонаққа келіп отыр,онымен амандасайық, - деп бастау. Қуыршақ Сәуленің устіндегі киімдері әдемі екенін айтып, балалардың көңілін киімдеріне аудару.

**Ұйымдастырушылық – ізденушілік бөлім.**

Қуыршақ Сәуленің киімдерін көрсету барысында, балаларды жаңа сөздермен таныстыру (көйлек, шалбар, орамал, жейде)

Сұрақ – жауап әдісі бойынша «Қуыршақты киіндір» ойынын ойнату.

* Мынау не?
* Мынау қуыршақ.
* Қуыршақтың аты кім?
* Сәуле.
* Қуыршақ не киеді?

Балалар қуыршақтың үстіндегі киімдерінің қазақша атауларын атап шығады.

Сергіту сәті :

Бір, екі, үш,

Білекке жинап күш.

Қос қанатты жаямыз,

Ұшып, ұшып аламыз.

## Рефлексивті-түзетушілік бөлім.

«Кім жылдам?» ойынын ойнату. Екі балаға екі қуыршақ беріледі, кім жылдам киіндіреді сол жеңімпаз.Сабақты қорытындылау,қоштасу.

**Сабақтың тақырыбы:** Менің отбасым

**Сабақтың мақсаты:** Отбасы туралы білімдерін кеңейту. Үлкендерді сыйлауға, оларға көмек көрсетуге тәрбиелеу. Ана, әке, әже, ата деген жаңа сөздерді енгізу.

**Әдіс – тәсілдер:** Көрсету, түсіндіру, сұрақ – жауап.

**Көрнекіліктер**: Суреттер, ойншықтар

**Сабақтың барысы:**

**Мотивациялық – танымдық бөлім.**

түсіндіріледі. Бүгінгі өтетін сабағымыз күзге байланысты болмақ.

**Ұйымдастырушылық – ізденушілік бөлім.**

Балалардың көңілін «Күз» мезгілі салынған түрлі – түсті суретке аудару. Балалар сурет бойынша білген сөздерін атап шығады. Балаларға сұрақ қою арқылы жаңа сөздерді енгізіп, толықтыру.

Мынау күз мезгілі.Күзде суық болады. Жапырақтар түседі.Жапырақтардың түстері қызыл, сары болады.

**Дыбыстық жаттығу жасау:**

Үз-үз-үз - келді күз

Ұс-ұс-ұс - ұшты құс

«Бұл қай кезде болады ?» дидактикалық ойынын ойнату. Жыл мезгілдеріне байланысты суреттерді көрсету (жаңбыр, қар, гүлдер, қардың еруі т.с.с.). Балалар суретте қандай жыл мезгілі екенін айтып береді.

## Рефлексивті-түзетушілік бөлім.

«Ұшты – ұшты» ойынын ойнап, сабақты қорытындылау. Білімдеріне қарай балаларды мақтап, қоштасу.

**Дыбыстық жаттығулар**

**1**.І-і-і секеңдейді ешкі

Ң-ң-ң атып қалды таң

Ға – ға –ға ұшып келді қарға

**2**.Үз-үз-үз жайдарлы алтын күз

Ұс-ұс-ұс ұшып кетті құс

**3**.Өз-өз-өз әдемі үлкен көз

Ыл-ыл-ыл көйлек түсі қызыл

Ға-ға-ға ұшып кетті қарға

**4**.Үш-үш-үш білектегі күш

Өк-өк-өк бұлттың түсі көк

**5**.Ық-ық-ық үлкен қасық

Ай-ай-ай сары май

**6**.Ақ-ақ айнала аппақ

Ар-ар жауады қар

Ұз-ұз-ұз мұз

Ла-ла-ла аққала

**7**.Ақ-ақ-ақ сырғанақ

Із-із-із тұскиіз

Ық-ық-ық сандық

**8.**Лу-лу-лу шомылу

Ық-ық-ық күн ыстық

Ек-ек-ек көбелек

Ра-ра-ра ара

**9.**Іл-іл-іл үлкен піл

Із-із-із келіп қалды күз

Ір-ір-ір биікке секір

**10**.На-на-на ана

Ке-ке-ке әке

Же-же-же әже

Та-та-та ата

**ӨЛЕҢДЕР**

**«Балабақша»**

Бала, бала, баламыз,

Бақшамызға барамыз.

Күні бойы қызыққа

Батамыз да қаламыз.

**«Күз»**

Күзім-ау, күзім-ау,

Мінезің бұзық-ау.

Жаңбырың сіркіреп,

Келгенің бұзық-ау.

**«Қазақстан»**

Ен даласын

Егін жапқан.

Бар баласы

Бақыт тапқан.

Менің жерім

Туған елім-

Күн сәулелі Қазақстан!

**«Отан»**

Отан – туған үйіміз,

Отан – туған жеріміз,

Отан – ортақ үйіміз,

Отан – көңілді ән, күйіміз.

**«Қыс»**

Далада қар борайды,

Ақ мамыққа орайды.

Мұз болады ,қатады,

Жып-жылтыр боп жатады.

**«Торғай»**

Мен торғаймын, торғаймын,

Суықта да тоңбаймын.

Құрт- құмырсқа шіркейден

Бау – бақшаны қорғаймын.

**«Достық»**

Ортақ мекен, жер шары,

Төбемізде бір аспан.

Барлық ұлттың баласы ,

Достығымыз жарасқан.